སྤྱིར་ན་བོད་སྐད་ཀྱི་ཁྱབ་ཚད་ནི་གནའ་རབས་ལས་རྒྱ་ཆེར་སོང་ཡོད་ལ་མཐའ་ན་མགོ་སེར་དག་གིས་ཀྱང་དེ་ལ་འབད་འབུངས་བྱེད་བཞིན་ཡོད་ཀྱང་།དེ་དག་གི་ཁྲག་རྒྱུན་དུ་བོད་ཡིག་གི་ལམ་ནས་འཚོ་བ་མྱོང་རོལ་བྱེད་པ་ནི་ནམ་མཁའི་མེ་ཏོག་དང་གཉིས་སུ་མ་མཆིས་ཤིང་།བོད་ཕྲུག་མི་ཉུང་བ་ཞིག་ནི་ཕྱི་ཡུལ་གྱི་མཐོ་སློབ་ཏུ་སློབ་བཞིན་ཡོད་པས་རང་གི་སྐད་ཡིག་ལ་སྦྱོང་སྤྱོད་བྱེད་མཁན་ནི་མེད་ཟེར་ན་ཡང་ཆོག་པ་ཞིག་རེད་ལ།ལྷག་དོན་དུ་བོད་ཀྱི་མཐོ་གྲྭའི་སློབ་མའི་གྲངས་ཚད་ནི་ཤིན་ཏུ་ཉུང་བའི་ཁར་ད་ལྟའི་བོད་ཀྱི་མཐོ་རིམ་སློབ་གྲྭ་རྣམས་ཀྱིས་རིག་གནས་སྣ་མང་སྦྱང་ཆེད་གཞན་སྐད་སྟེང་ཆེད་ལས་སྦྱང་བ་མང་དུ་འགྲོ་བཞིན་པའི་དུས་སྐབས་འདི་ནས་འུ་ཅག་གི་བོད་ཀྱི་སྐད་ཡིག་ཆུ་ཚད་ནི་ཅི་འདྲའི་ཡ་ང་བ་ཞིག་ཏུ་འགྱུར་བར་ངེས་པ་ནི་རྗེས་དཔག་ཚད་མས་རྟོགས་ངེས་ལགས།